**2. ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ ΣΤΑΘΕΡΟΠΟΙΕΙΤΑΙ-**

**Ο ΠΕΡΙΚΛΗΣ ΚΑΙ ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ**

**Α. Η πίστη στο δημοκρατικό πολίτευμα.**

* Μετά τους Περσικούς πολέμους το πολίτευμα της Αθήνας γίνεται πιο **δημοκρατικό**. Ο Μιλτιάδης και ο Θεμιστοκλής πεθαίνουν (ο ένας στη φυλακή και ο άλλος στην εξορία) και νέοι πολιτικοί, ο Κίμων και ο Περικλής είναι οι νέοι προικισμένοι ηγέτες των 2 αντίπαλων πολιτικών παρατάξεων.
* Ο Κίμων επιδεικνύει παροιμιώδη νομιμοφροσύνη στο δημοκρατικό πολίτευμα. Αποδέχεται αδιαμαρτύρητα τον οστρακισμό του και επιστρέφει στην Αθήνα όταν αυτή τον καλεί πίσω, θυσιάζοντας τη ζωή του στη Σαλαμίνα της Κύπρου (το 449 π.Χ.) ως αρχηγός του στόλου εναντίον των Περσών.
* **Ο Περικλής** δεν ξεφεύγει από τη δημοκρατική νομιμότητα παρόλο που συγκεντρώνει αρκετές εξουσίες στα χέρια του. Είναι **ο πρώτος ανάμεσα στους πολίτες.** Εμφανίζεται ενεργά μετά τη δολοφονία του Εφιάλτη, αρχηγού του δημοκρατικού κόμματος.

**Β. Το πολιτικό πρόγραμμα του Περικλή**

* **Ο Εφιάλτης**, κυρίως, με τον Περικλή αφαιρούν από τον Άρειο Πάγο κάθε πολιτική εξουσία, καθώς και το αποκλειστικό προνόμιο της απονομής δικαιοσύνης. [Όσο αποδυναμώνεται ο Άρειος Πάγος, τόσο εκδημοκρατίζεται το πολίτευμα]
* Για τον Περικλή δημοκρατία σημαίνει όλοι οι πολίτες **ίσοι** απέναντι στο νόμο και **άνετη ζωή** για όλους.
* **Μισθοφορία**: επίδομα για τους άπορους για να μπορούν να παρακολουθήσουν τις συνεδριάσεις της Εκκλησίας του Δήμου και να ασκούν τα πολιτικά τους δικαιώματα.
* Και οι **φτωχότεροι** μπορούν να καταλαμβάνουν πολιτειακά αξιώματα.
* Αναπτύσσονται θεσμοί κοινωνικής προστασίας και η πολιτεία πληρώνει το εισιτήριο των απόρων στο θέατρο (**θεωρικά χρήματα**).
* Γίνονται **μεγάλα δημόσια έργα** (Παρθενώνας, Προπύλαια, ωδείο, τελεστήριο στην Ελευσίνα)**, (σχέδιο ανοικοδόμησης**), ώστε πολύς κόσμος να βρίσκει απασχόληση και να αλλάζει και η όψη της πόλης. (Παρθενώνας: 447-432 π.Χ., χτίστηκε στη θέση του αρχαίου Εκατόμπεδου ναού, που βρισκόταν υπό κατασκευή κατά την εισβολή του Ξέρξη)

**Ευνοϊκές συνθήκες** για την υλοποίηση του υψηλού πολιτιστικού, καλλιτεχνικού και παιδευτικού προγράμματός του:

* Η Ειρήνη του Καλλία: Ειρήνη με τους Πέρσες και απόλυτη κυριαρχία στο Αιγαίο
* **Τριακοντούτεις Σπονδαί (446 π.Χ.**): εξομάλυνση σχέσεων με τη Σπάρτη